# **DECIZIA ETAPEI DE ÎNCADRARE**

## Nr. număr din zz.ll.aaaa

**PROIECT**

Ca urmare a solicitării de emitere a acordului de mediu adresate de **Boldan Viorel**, cu sediul în Str. ..., Nr. 88, Chieşd , Judetul Sălaj, ...., înregistrată la APM Salaj cu nr. 2320/20.04.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 07.05.2018, că proiectul **„Construire atelier reparaţii auto, sediu administrativ, împrejmuire şi utilităţi”*,*** propus a fi amplasat în jud. Sălaj, comuna Hereclean, satul Badon, *nu se supune evaluării impactului asupra mediului şi nu se supune evaluării adecvate*.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **a)** **proiectul se încadrează** în prevederile Hotărârii Guvernului nr. 445/2009, anexa nr. 2, pct. 10 lit. b) şi pct. 13, lit. a);

 **b)** **Caracteristicile proiectului**:

b1) mărimea proiectului: - prin proiect se propune construirea unui atelier de întreţinere şi reparaţii autovehicule şi împrejmuire teren. Activitatea principală va fi de reparaţii mecanice, această activitate nu va cuprinde spălătorie şi vopsitorie autovehicule.

In urma implemetării acestui proiect se vor crea:

* cladire avand destinatia de atelier de reparatii si intretinere autovehicule, cu regim de inaltime parter si zonain care se vor desfasura activitatile complementare ale acesteia, cu regim de inaltime P+E;
* imprejmuirea incintei;
	+ utilitati aferente obiectivului.

Suprafeţele spaţiilor care compun cladirea şi dispoziţia funcţională pe niveluri a acestora sunt următoarele:

 **Parter :**

 Hol + Casa scarii : S= 8.40 mp.

 Grup sanitar clienti : S= 4.40 mp.

 Grup sanitar + vestiar angajati : S= 12.60 mp.

 Magazie piese : S= 16.00 mp.

 Atelier reparatii : S= 198.00 mp.

 Magazie lemne : S= 9.00 mp.

 Centrala termica : S= 9.00 mp.

 S construită = 286.82 mp

 S utilă = 257.40 mp

 **Etaj partial :**

 Hol + Casa scarii + Sala de asteptare : S= 19.24 mp.

 Oficiu + sala de mese : S= 8.55 mp.

 Birou : S= 16.00 mp.

 S nivel = 52.78 mp

 S utilă = 43.79 mp

**Indici constructiv clădire :**

 **S construită = 286.82 mp**

 **S desfăşurată = 339.60 mp**

 **S utilă = 301.19 mp**

**Asigurarea utilităţilor:**

**Alimentarea cu apa potabila:** Alimentarea cu apă a clădirii se va face de reţeaua de apă potabilă existentă în zonă.

Apa se va utiliza:

* în scop menajer şi igienico-sanitar;
* pentru igienizarea spaţiilor;

**Apele uzate menajere:** Colectarea apelor uzate menajere provenite de la grupurile

sociale şi a apelor provenite de la igienizarea spaţiilor,se va realiza prin montarea unei reţele interne de canalizare, care apoi va fi conectată intr-un bazin vidanjabil de 10 mc.

**Alimentarea cu energie electrică:** din punct de vedere al alimentării cu energie electrică, obiectivul va fi conectat la sistemul de alimentare cu energie electrică existenta în zonă. Instalaţia electrică interioară va fi executată pe tuburi PVC.

**Alimentarea cu energie termică:** pentru încălzirea spaţiilor în timpul iernii se va monta o centrala termică proprie (amplasată într-o incapere din cladirea studiata), care va funcţiona cu combustibil solid lemnos.

 b2) cumularea cu alte proiecte: - nu este cazul;

 b3) utilizarea resurselor naturale: - nu este cazul;

b4) producţia de deşeuri: conform Legii 211/2011 (r1), privind regimul deşeurilor, cu modificările ulterioare:

- în perioada de execuţie a proiectului vor rezulta deşeuri care se vor colecta separat şi vor fi evacuate prin grija unităţii excutante într-un depozit autorizat;

- lucrările necesare organizării de şantier: Organizarea de şantier se va realiza în interiorul spaţiului împrejmuit al societăţii. Pe amplasament există o rulotă care va servi cazării muncitorilor, în cazul în care aceştia nu sunt din localitate. Pe perioada realizării construcţiei este necesar să se monteze o toaletă ecologică, un container pentru depozitarea materialelor necesare pe şantier şi un pichet PSI. Personalul de execuție va fi dotat cu echipament de lucru și protecție. Se vor respecta normele de protecția muncii specific activitaților de construcție, în toate fazele execuției. Nu se utilizează produse toxice sau alte produse ce pot produce polua mediul înconjurător.

 b5) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

 b6) riscul de accident, ţinându-se seama în special de substanţele şi tehnologiile utilizate: - nu este cazul;

 **c)** **Localizarea proiectului**: satul Badon, com. Hereclean, jud. Sălaj.

c1) utilizarea existentă a terenului: conform certificatului de urbanism nr. 18 din 21.02.2017, emis de Comuna Hereclean, terenul aferent amplasamentului propus este proprietatea numiţilor Boldan Viorel şi soţia Boldan Adriana se se află situat în intravilanul satului Bodon conform PUG. Terenul este situat în zona de unităţi industriale şi depozitare potrivit PUG.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

 **d.** **Caracteristicile impactului potenţial**:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului**:

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor Ord. MS nr. 119/2014, privind nivelul de zgomot.

Interzicerea depozitării direct pe sol a deşeurilor sau a materialelor cu pericol de poluare.

Realizarea reţelelor de canalizare etanşe pentru a preveni poluarea solului şi a pânzei freatice.

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Pentru obţinerea autorizaţiei de construire se vor obţine actele/avizele stabilite in certificatul de urbanism, precum şi cele solicitate la şedinţa CAT din 07.05.2018:

Aviz PSI;

Depunere proiect la DSVSA.

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

 **dr. ing. Aurica GREC**

Şef serviciu Avize, Acorduri, Autorizaţii,

ing. Gizella Balint

Întocmit,

cons. Anca Groşan